《移具饮宾旸宅次韵二首》
元代·方回

垂门老柳系青骢，梦里先曾访此翁。
谢朓远窗分绝景，郝隆幽此对晴空。
偕来众客无官位，供立诸郎有父风。
我寓秀山十年矣，草堂始得一樽同。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。